**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 529**

от заседание на Общинския съвет,

проведено на 29.07.2021 г., Прот. № 32

**ОТНОСНО:**Даване на съгласие за удължаване срока на Договор № 01/01.09.2015 г., сключен между Кметство Ореш и „Дентален кабинет доктор Андраник Христов - Амбулатория за индивидуална първична медицинска помощ по дентална медицина - Дента Анди” ЕООД, за наем на нежилищно общинско помещение

На основание чл. 21, ал. 1, т. 8, чл. 52, ал. 5 от Закона за местното самоуправление и местната администрация (ЗМСМА), чл. 14, ал. 5, изр. 2-ро от Наредбата за реда за придобиване, управление и разпореждане със собствеността на Община Свищов (НРПУРСОС), във връзка с докладна записка рег. индекс № 08-00-994/23.06.2021 г. от дирекция „УССД“ и предложение с Вх. № 974/05.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

I. Дава съгласие, **считано от 01.09.2021 г., за срок от 4 (четири) години, да бъде удължен срокът на Договор № 01/01.09.2015 г**. (изменен с допълнително споразумение от 31.08.2018 г.), сключен между Кметство Ореш и „Дентален кабинет доктор Андраник Христов - Амбулатория за индивидуална първична медицинска помощ по дентална медицина - Дента Анди” ЕООД с ЕИК 203471854, с управител Андраник Христов, **за наем на нежилищно общинско помещение:** стая „Зъболекарски кабинет“ с площ 28,00 кв. м., на втори етаж в югозападната част на сграда „Здравен дом“, в с. Ореш, кв. 91, УПИ I – 639, АОС № 1815/08.12.2009 г.

II. Задължава Кмета на община Свищов, в съответствие с чл. 52, ал. 5 от ЗМСМА, 30% от постъпленията от наем да бъдат използвани за изпълнение на дейности от местно значение в населените места на Община Свищов.

III. В изпълнение на решението по т. I, възлага на Кмета на община Свищов да предприеме необходимите следващи действия за удължаване срока на Договор № 01/01.09.2015 г. по реда на Закона за общинската собственост и НРПУРСОС.

**МОТИВИ:** В Община Свищов е постъпило писмо (становище) с рег. инд. № 09-00-134/21.06.2021 г. от Любомир Иронов – кмет на с. Ореш, с което уведомява за постъпило в деловодството на Кметството заявление от Наемателя, с което се желае Договор за наем № 01/01.09.2015 г. да бъде удължен съгласно действащата нормативна уредба. Предмет на Договора е нежилищен имот, частна общинска собственост – стая „Зъболекарски кабинет“ с площ 28,00 кв. м., на втори етаж в югозападната част на сграда „Здравен дом“, в с. Ореш, кв. 91, УПИ I – 639, АОС № 1815/08.12.2009 г. и припадащи се части от общоползваните такива. Г-н Иронов дава положително становище, относно това договорът за наем да бъде удължен.

Договор № 01/01.09.2015 г. за наем на имот частна общинска собственост е сключен между Кметство Ореш и Наемателя със срок три години за ползване на описания по-горе имот, с предназначение за осъществяване на извънболнична медицинска помощ от дипломиран специалист, сключил договор с Националната здравноосигурителна каса. С допълнително споразумение от 31.08.2018 г. към Договора за наем, договореният срок е продължен за още три години, считано от 01.09.2018 г.

С оглед на факта, че Наемателят е коректен и не е нарушавал договорните отношения през изтеклия период, редовно е плащал наема и се е грижил за наетия имот с грижата на добър стопанин, съществува законова възможност за последващо удължаване на срока на Договора с 4 години, след вземане на решение от Общински съвет – Свищов.

В заседанието участват 29 общински съветници.

Гласували “За” – 29, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/